

**REPUBLIKA E SHQIPERISE**

**KOMISIONI QENDROR I ZGJEDHJEVE**

**V E N D I M**

PËR KTHIMIN PËR PLOTËSIM TË KËRKESËS ANKIMORE NR.60, PARAQITUR NË KQZ NË DATËN 29.06.2015

Komisioni Qendror i Zgjedhjeve në mbledhjen e datës 30.06.2015, me pjesëmarrjen e:

Lefterije LUZI- Kryetare

Denar BIBA- Zv/Kryetar

Edlira JORGAQI- Anëtare

Gëzim VELESHNJA Anëtar

Hysen OSMANAJ- Anëtar

Klement ZGURI- Anëtar

Vera SHTJEFNI- Anëtare

Shqyrtoi çështjen me:

**KËRKUES:** Partia Ardhmeria Shqiptare

**OBJEKT**: Kundershtimi I tabeles permbledhese te rezultatit per Keshillin Bashkiak Kruje KZAZ NR.20

**BAZË LIGJORE:** Neni 23, pika 1, germa “a”, neni 129, pika 1, 3, gërma (c) dhe pika 4, si dhe neni 126, pika 2 të ligjit nr 10019, datë 29.12.2008 “Kodi Zgjedhor i Republikës së Shqipërisë”.

KQZpasi shqyrtoi dokumentacionin e paraqitur dhe dëgjoi diskutimet e përfaqësuesve të partive politike,

### VËREN

Partia Ardhmeria Shqiptare ka depozituar pranë KQZ-së kërkesë ankimore, e cila në respektim të kritereve të përcaktuara në nenin 127 të Kodit Zgjedhor, është regjistruar në Regjistrin e Ankimeve Zgjedhore, me Nr.60 regj, datë 29.06.2015. Në datë 30.06.2015 ora 11.10, pas relatimit Z.Vera Shtjefni, dhe diskutimit të përfaqësuesve të partive politike u konstatua se kjo kërkesë ankimore nuk përmban elementët e formës duke mos plotësuar një nga kërkesat e nenit 126, pika 2 të Kodit Zgjedhor. Konkretisht, nuk është plotësuar sipas formatit të përcaktuar, si dhe nuk i është b/lidhur kërkesës ankimore të paraqitur kopja e vendimit të KQZ-së për miratimin e tabelës përmbledhëse të rezultateve, ndaj të cilit subjekti zgjedhor ankues ka ushtruar ankim në KQZ.

Në bazë të nenit 129, pika 3, gërma (c) të Kodit Zgjedhor, KQZ-ja pasi bën verifikimin paraprak të kërkesës ankimore dhe në rast të mungesës së një prej elementëve të formës, vendos kthimin për plotësim të saj,

**PËR KËTO ARSYE**

Komisioni Qendror i Zgjedhjeve mbështetur në nenin 21, pika 1, nenin 126, pika 2, nenin 129, pika 1, 3, gërma (c) dhe pika 4, të ligjit nr. 10019, datë 29.12.2008 “Kodi Zgjedhor i Republikës së Shqipërisë”,

**V E N D 0 S I:**

Kthimin për plotësim të kërkesës ankimore nr.60, datë 29.06.2015, të paraqitur nga Partia Ardhmeria Shqiptare

Ky vendim hyn në fuqi menjëherë.

Kundër këtij vendimi mund të bëhet ankim në Kolegjin Zgjedhor pranë Gjykatës së Apelit Tiranë,brenda 5 ditëve nga shpallja e tij.

**Lefterije LUZI- Kryetare**

**Denar BIBA- Zv/Kryetar**

**Edlira JORGAQI- Anëtare**

**Gëzim VELESHNJA- Anëtar**

**Hysen OSMANAJ- Anëtar**

**Klement ZGURI- Anëtar**

**Vera SHTJEFNI- Anëtare**